**Program dela Združenja športnih centrov Slovenije**

**za mandatno obdobje 2021– 2024**

**Uvod**

Združenje športnih centrov Slovenije je interesno združenje, ki zastopa interese upravljalcev športne infrastrukture v razmerju do države, občin, lastnic infrastrukture, športnih organizacij – tako olimpijskega komiteja kot panožnih športnih zvez - in dobaviteljev ter ostalih deležnikov.

Pri pripravi izhodišč ZŠCS so upoštevani:

* temeljni akt – statut,
* strategija razvoja infrastrukture za prosti čas,
* primeri dobre prakse iz preteklosti,
* predlogi naših članov v času nastajanja programa.

Izhodišča so pripravljena na realnih temeljih in ob finančnih zmožnosti ZŠCS. Pri tem skušamo zasledovati osnovno vodilo - podpirati naše člane pri zagotovitvi čim boljših pogojev za kvalitetno upravljanje športne infrastrukture v skladu z danimi možnostmi.

**Predlog najpomembnejših nalog združenja:**

1. Sprejetje standardov in normativov je bila in ostaja prioritetna naloga združenja tudi v tem mandatnem obdobju. Slednji so namreč osnova za enakopravnejši dialog z našimi ustanovitelji – občinami, kjer ima veliko upravljalcev ravno zaradi neobstoja standardov in normativov velike probleme pri kadrih in posledično delovanju zavodov.
2. Sistem plač v javnem sektorju se je v zadnjem obdobju delno popravil, a še vedno ne zadošča potrebam in pričakovanjem. V letu 2019 je bil ustanovljen sindikat SUŠI, za katerega pričakujemo, da bo v naslednjem letu dokončno zaživel in pripomogel pri ureditvi sistema plač glede na potrebe upravljalcev zavodov.
3. Izobraževanje ostaja ena izmed poglavitnih nalog ZŠCS. Pri pripravi izobraževanj sledimo potrebam članic ZŠCS. Vsebine morajo biti izbrane in pripravljene tako, da pomenijo dodano vrednost za vodstveni kader in ostale zaposlene, zato bodo tudi v prihodnje po potrebi organizirana ločena izobraževanja.

Strokovno primerne predavatelje bomo iskali tako med zaposlenimi v državnih institucijah kot med drugimi strokovnjaki na trgu. Kadar je to koristno za člane in prinaša dodano vrednost, pa bomo kot predavatelje vključili tudi dobavitelje in druge, ki imajo za posamezna področja ustrezna znanja. Vodilo, uveljavljeno v zadnjem obdobju – kvalitetno izobraževanje ob sprejemljivih finančnih pogojih, bo še naprej naš glavni cilj.

1. Eden od ciljev združevanja v ZŠCS je tudi izmenjava izkušenj in dobrih praks, ki se je začela intenzivneje odvijati v zadnjih letih, vendar je na tem področju še veliko 'notranjih rezerv''. Zaposleni v zavodih posedujejo izredno veliko strokovnega znanja, ki ga lahko med samo prenašajo na neformalnih druženjih in izobraževanjih, kjer bi bilo smotrno med predavatelje vključiti tudi nekatere od zaposlenih. Verjamemo, da bi se s tem prenos informacij še izboljšal, kar bi lahko pospešilo in tudi pocenilo marsikateri delovni proces ali projekt.
2. Prvi katalog športnih centrov je bil izdan leta 2008 in ne odraža več dejanskega stanja na področju športne infrastrukture v naši državi. V iztekajočem se mandatnem obdobju je UO že začel z aktivnostmi za pripravo novega kataloga in realno lahko pričakujemo, da bo konec leta 2021 ali v začetku leta 2022 izdan nov sodoben katalog, v tiskani in elektronski obliki.
3. Spletna stran ZŠCS obstaja in jo posodabljamo z nekaterimi informacijami, a vsebuje tako kot večina spletnih strani javnih zavodov, premalo zanimivih in aktualnih vsebin. Da bi bila bolj uporabna in zanimiva, bi jo morali narediti interaktivno kot stično točko izmenjave praktičnih izkušenj in informacij med člani in morda tudi kot skupni portal za teme povezane z upravljanjem športnih objektov. Koristno bi bilo na njej objavljati tudi več strokovnih člankov. Za ta namen bi bilo treba pripraviti odprti in zaprti del strani. Tudi tu pa moramo upoštevati kadrovski in finančni potencial ZŠCS, tako da bi bilo v prvi fazi smiselno začeti z izmenjavo informacij med člani in morda kakšnimi strokovnimi prispevki s strani predavateljev, ter morda bazo za informacije o javnih razpisih in objavah informacij naših članov. S tem bi spletna stran pridobila na odzivnosti in tudi potencial za oglaševalce.
4. Ponovno bo treba tudi vzpostaviti povezave na področju mednarodnega sodelovanja. Prvi korak je bila strokovno ekskurzijo v Beograd, a je nadaljnje aktivnosti preprečila pandemija Covid\_19. Tovrstno sodelovanje je realno v okviru območja Alpe – Jadran - Donava, v kolikor se bodo pokazale možnosti, ki bi bile za nas zanimive, pa bomo sodelovali tudi z vsemi drugimi.
5. Osnovno vodilo celotnega delovanja bo tudi v prihodnje ostalo enako, kot v zadnjih dveh letih, poslovati v skladu s finančnimi zmožnostmi. Glavni vir za aktivnosti bo ostal prihodek iz članarin. Čeprav gospodarske razmere temu niso naklonjene, se bomo še naprej trudili pri pridobivanju sponzorskih sredstev, predvsem pa iskali finančne vire na osnovi partnerskega sodelovanja.
6. Letno športno srečanje zaposlenih pri članih ZŠCS je postalo dobro uveljavljena praksa, ki ima veliko privržencev, zato bomo tovrstna srečanja organizirali tudi v prihodnje.

Oktober, 2020

Pripravil:

Branko Florjanič, direktor